**MÓDOSÍTÓ INDÍTVÁNY**

**A Pénzügyi és Kerületfejlesztési Bizottság 2024. december 9-i rendes ülésének**

**13. napirendi pontjához**

**Tisztelt Bizottság!**

A Pénzügyi és Kerületfejlesztési Bizottság 2024. december 9. napjára meghirdetett rendes ülésének napirendjén szerepel 13. napirendi pontként a *Javaslat tulajdonosi döntés meghozatalára az EVIN Nonprofit Zrt., mint ajánlatkérő* *„Budapest, VII. kerület Király u. 25-27-29. épületek élőerős őrző-védő feladatainak ellátása” tárgyú közbeszerzési eljárását megindító dokumentumok jóváhagyásáról* című előterjesztés.

Tárgyi közbeszerzés - nemzeti eljárásrendben lefolytatandó, a közbeszerzésekről szóló 2015. évi CXLIII. törvény (Kbt.) 112. § (1) bekezdés b) pont szerinti hirdetménnyel induló nyílt eljárás - megindításához szükséges, a határozati javaslat mellékleteit képező dokumentumok az előterjesztés készítésének időpontjában még nem álltak rendelkezésre, azokat jelen módosító indítvány formájában kívánjuk előterjeszteni.

Az alábbi mellékletek kerültek csatolásra:

– Ajánlati felhívás Király u. 25-27-29. épületek őrzés-védelme

– Közbeszerzési dokumentum Király u. 25-27-29. épületek őrzés-védelme

– Megbízási szerződés tervezet Király u. 25-27-29. épületek őrzés-védelme

– Műszaki leírás Király u. 25-27-29. épületek őrzés-védelme

Kérjük a Tisztelt Bizottságot, hogy az eredeti határozati javaslatot a módosító indítvány határozati javaslat mellékleteivel kiegészülve elfogadni szíveskedjen.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …./2024. (XII.09.) határozata az EVIN Nonprofit Zrt. ajánlatkérő részére a *Javaslat tulajdonosi döntés meghozatalára az EVIN Nonprofit Zrt., mint ajánlatkérő „Budapest, VII. kerület Király u. 25-27-29. épületek élőerős őrző-védő feladatainak ellátása”* tárgyú közbeszerzési eljárás dokumentációjának jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy az EVIN Nonprofit Zrt. (székhely: 1071 Budapest, Damjanich u 12., cégjegyzékszám:Cg.01-10-043258, adószám: 12194528-2-42, képviseli: dr. Halmai Gyula vezérigazgató) által előterjesztett *Javaslat tulajdonosi döntés meghozatalára az EVIN Nonprofit Zrt., mint ajánlatkérő „Budapest, VII. kerület Király u. 25-27-29. épületek élőerős őrző-védő feladatainak ellátása”* tárgyú közbeszerzési eljárás jelen határozat mellékleteként csatolt dokumentációját jóváhagyja, egyúttal engedélyezi a közbeszerzési eljárás megindítását.

**Felelős:** Niedermüller Péter polgármester

**Határidő:** 2024. december 09

Budapest, 2024. december 6.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Határozati javaslat mellékletek:

1. melléklet – Ajánlati felhívás Király u. 25-27-29. épületek őrzés-védelme

2. melléklet – Közbeszerzési dokumentum Király u. 25-27-29. épületek őrzés-védelme

3. melléklet – Megbízási szerződés tervezet Király u. 25-27-29. épületek őrzés-védelme

4. melléklet – Műszaki leírás Király u. 25-27-29. épületek őrzés-védelme